Detroit City

«Detroit City» er en amerikansk sang, skrevet av Danny Dill og Mel Tillis. Den ble gjort berømt av countrysangeren Bobby Bare. Han spilte inn sangen 18. april 1963 i Nashville, Tennessee. Den ble utgitt på singlen RCA Victor 47-8183 i mai 1963. Sangen — noen ganger kjent som «I Wanna Go Home» (fra refrengets åpningslinje) — var Bares første Top 10-hit på Billboard Hot Country Singles-listen den sommeren og ble en countrymusikkstandard.

 Om sangen 
Før Bares suksess med «Detroit City» ble versjonen til countrysangeren Billy Grammer utgitt på singlen Decca 31449. Hans versjon var kjent som «I Wanna Go Home». 

Sangen er en arbeidsmanns klage og «med sin melodi som påminner om «Sloop John B» beskriver den fremmedgjøringen som føltes blant mange landsens sydstatsfolk i de midtre nordstatene», skrev countrymusikkhistoriker Bill Malone. «Her låner Bares ærlige og klagende tolkning ut stor troverdighet til denne sørgmodige sangen».Malone, Bill: Classic Country Music: A Smithsonian Collection(hefte som var inkludert i 4-platers settet, Classic Country Music: A Smithsonian Collection (Smithsonian Institution, 1990]). Bares versjon inneholder også en resitasjon etter halvparten av andre vers.

Sangens høyde i popularitet sommeren 1963 kom i en tid da Tillis fremdeles opplevde mesteparten av sin suksess som låtskriver. Han hadde tidligere skrevet hits for Webb Pierce, Brenda Lee, Stonewall Jackson og andre, men dette var én av hans første større hits som låtskriver utenom disse artistene. 

Sangen ga Bobby Bare en Grammy for the Best Country & Western Recording i 1963.Bobby Bare's Grammy history

I 1967 gjorde Tom Jones en coverversjon av sangen. Den ble utgitt på singlen Decca F.22555.Chart Stats - Tom Jones - Detroit City Musikalsk leder var Charles Blackwell. Produsent var Peter Sullivan.

Gunnar Wiklund spilte inn sangen på svensk med tittelen, «Nu reser jag hem».

 Norsk versjon 
Lasse Hovd har skrevet en norsk tekst. Den norske tittelen er «Nå reiser jeg hjem».

 Innspilling 
Jan Hørtun. Utgitt på singlen Troll TR 119. Produsenter var Jørg-Fr. Ellertsen og Ivar Thorstensen.

 Listeplasseringer 
 Artist Tittel Liste Høyeste  plassering Uker på listen Dato for listeplassering Billy Grammer «I Wanna Go Home»  Billboard Hot Country Singles-listen 181963 Bobby Bare «Detoit City»  VG-lista# 122 (# 1 i 3 uker) 1963 Bobby Bare «Detroit City»  Billboard Hot 100-listenBobby Bare's Billboard chart history Billboard# 161963 Bobby Bare «Detroit City»  Billboard Adult Contemporary-listen# 41963 Bobby Bare «Detroit City»  Billboard Hot Country Singles-listen# 6181963 Tom Jones «Detroit City» # 5  8 (# 5 i 2 uker) 11. mars 1967 Tom Jones «Detroit City» # 81018. februar 1967  Tom Jones «Detroit City»  Billboard Hot 100-listen# 271967 Tom Jones «Detroit City» # 14815. mai 1967

 Referanser 

 Kilder 
Whitburn, Joel (2006): Top Country Songs: 1944-2005
Whitburn, Joel (2007): Top Pop Singles: 1955-2006



Kategori:Sanger fra USA
Kategori:Sanger fra 1963

en:Detroit City